| **Walter Winchell** |
| --- |
|  |
| V. Vinčelas 1960 m. |
| Gimė | 1897 m. balandžio 7 d.Niujorkas, Jungtinės Amerikos Valstijos JAV |
| Mirė | 1972 m. vasario 20 d. (74 metai)Los Andželas, Jungtinės Amerikos Valstijos JAV |
|  |
| Veikla | žurnalistas, aktorius |

**Volteris Vinčelas** (angl. *Walter Winchell*, 1897 m. balandžio 7 d. Niujorkas, JAV – 1972 m. vasario 20 d. Los Andželas, JAV) – amerikiečių žurnalistas, paskalų apžvalgininkas, dirbęs laikraščiuose, radijuje ir televizijoje, taip pat pasireiškęs kaip aktorius. Apie 40 metų buvo laikomas įžymiausiu JAV bulvarinės spaudos žurnalistu.

Biografija
----------

V. Vinčelas užaugo Niujorke, žydų šeimoje. Baigęs mokyklą, 1920 m. dirbo laikraščio „Vaudeville News" reporteriu; nuo 1924 m. buvo laikraščio „Evening Graphics" reporteris, o 1929 m. birželį perėjo dirbti į laikraštį „New York Daily Mirror". Nuo 1930 m. dirbo Niujorko radijo stotyje WABC. Po Antrojo pasaulinio karo amerikiečių TV kanaluose NBC ir ABC dirbo televizijos žurnalistu.

4-ajame – 7-ajame dešimtmečiuose V. Vinčelas pasirodė kine, dažniausiai atlikdamas nedidelius epizodinius vaidmenis ir vaidindamas save patį, be to, 1937 m. filmuose „Atsibusk ir gyvenk" („Wake Up and Live") ir „Meilė ir švilpesiai" („Love and Hisses") jis suvaidino pagrindinius vaidmenis. 6-ajame dešimtmetyje dirbo keleto televizijos pramoginių laidų vedėju, pavyzdžiui, „Volterio Vinčelo šou" („Walter Winchell Show"). 1957–1958 m. vaidino kriminaliniame seriale „Volterio Vinčelo byla" („The Walter Winchell File"). Kaip pasakotojas, vedė kriminalinį serialą „Neliečiamieji" („The Untouchables"), kuris tapo serialų klasika.

1919 m. rugpjūčio 11 d. V. Vinčelas susituokė su scenos partnere Rita Gryn (*Rita Greene*). Juodu nutraukė santykius po kelerių metų ir jis pradėjo gyventi su Elizabeta Džune Magi (*Elizabeth June Magee*), kuri jau buvo įsidukrinusi Gloriją (*Gloria*), o 1927 m. pagimdė jųdviejų pirmagimę Valdą (*Walda*). Juodu dar susilaukė sūnaus Volterio (*Walter*). V. Vinčelas 1928 m. įformino skyrybas su Rita Gryn, tačiau niekada nevedė Magi, nors juodu gyveno kaip sutuoktiniai visą jo likusį gyvenimą.

V. Vinčelas minimas dainose „The Lady Is a Tramp" („Dama yra valkata") ir Bilio Džoelo „We Didn’t Start the Fire" („Mes neužkūrėme gaisro"), išleistoje praėjus daug metų po V. Vinčelo mirties. V. Vinčelo išpopuliarintų vaizdingų žodžių ir posakių vartojimas vadinamas vinčelizmu.

Išnašos
-------

1. ↑  Chris Beck. „The Rise and Fall of Walter Winchell" (anglų). Nuoroda tikrinta 2023-05-14.
2. ↑  Leonard, Thomas C. (1999). *Winchell, Walter*. *American National Biography Online*. ISBN 978-0-19-860669-7. doi:10.1093/anb/9780198606697.article.1602802. Nuoroda tikrinta 2023-05-14.
3. ↑  Gardner, Ralph D. (2001). „The Age of Winchell". Nuoroda tikrinta 2023-05-14.
4. 1 2  Dunning, John (1998). *On the Air: The Encyclopedia of Old-Time Radio* (Revised ed.). New York: Oxford University Press. pp. 708–710. ISBN 978-0-19-507678-3. Nuoroda tikrinta 2023-05-14. „Walter Winchell's Jergens Journal, news and gossip."  Nežinomas parametras `|url-access=` ignored (pagalba)
5. ↑  Obituary *Variety*, 1972-02-23, p. 71.
6. ↑  Gabler, Neal (1994). *Winchell: Gossip, Power and the Culture of Celebrity*. Knopf. pp. 434–435. ISBN 0-679-41751-6.
7. ↑  Gabler, Neal (1994). *Walter Winchell: Gossip, Power and the Culture of Celebrity*. *The New York Times* (New York). pp. 98–99. Nuoroda tikrinta 2023-05-14.  Nežinomas parametras `|url-access=` ignored (pagalba)
8. ↑  Kuethe, J. Louis (June 1932). „John Hopkins Jargon". *American Speech* **7** (5): 327–338. JSTOR 452954. doi:10.2307/452954.